กองทัพที่สี่ใหม่

กองทัพที่สี่ใหม่ (N4A; ) เป็นหน่วยทหารที่อยู่ภายใต้ธงกองทัพปฏิวัติแห่งชาติของสาธารณรัฐจีนในนาม ก่อตั้งขึ้นใน ค.ศ. 1937 ในฐานะเป็นส่วนหนึ่งของแนวร่วมที่สองเพื่อต่อต้านญี่ปุ่น

อย่างไรก็ตาม ในทางปฏิบัติ กองทัพใหม่ที่สี่อยู่ภายใต้บัญชาการแต่เพียงผู้เดียวของพรรคคอมมิวนิสต์จีนและปฏิบัติการอย่างเป็นอิสระจากบัญชาการทางทหารส่วนกลางของก๊กมินตั๋ง ต่างจากหน่วยส่วนใหญ่ของกองทัพปฏิวัติแห่งชาติที่อยู่ภายใต้กำกับดูแลโดยตรงของรัฐบาลชาตินิยม กองทัพใหม่ที่สี่ยังคงรักษากลไกการเมืองและการปฏิบัติการแยกต่างหากซึ่งสอดคล้องกับวัตถุประสงค์ของพรรคคอมมิวนิสต์จีน

กองทัพที่สี่ใหม่และกองทัพลู่ที่แปดเป็นกองกำลังคอมมิวนิสต์หลักสองกองตั้งแต่ ค.ศ. 1938 โดยกองทัพที่สี่ใหม่ปฏิบัติการอยู่ทางใต้ของแม่น้ำแยงซี (ฉางเจียง) ขณะที่กองทัพลู่ที่แปดประจำอยู่ที่เหยียนอานทางตะวันตกเฉียงเหนือ

สมาชิกของกองทัพใหม่ที่สี่สวมตราของพวกเขาไว้ที่แขนซ้าย โดยมีข้อความว่า "N4A" พร้อมทั้งระบุหน่วยและชื่อของทหารบนเครื่องหมายนั้น

หลังอุบัติการณ์ซีอาน ก๊กมินตั๋งนำโดยเจียง ไคเชกและพรรคคอมมิวนิสต์จีนนำโดยเหมา เจ๋อตงได้จัดตั้งแนวร่วมต่อต้านญี่ปุ่น ซึ่งขณะนั้นได้เข้าควบคุมแมนจูเรียและกำลังรุกคืบเข้าสู่ภาคเหนือของจีน เหตุการณ์สะพานมาร์โก โปโลในเดือนกรกฎาคม ค.ศ. 1937 ถือเป็นจุดเริ่มต้นของสงครามจีน–ญี่ปุ่น (ค.ศ. 1937–1945)

ในเดือนตุลาคม ค.ศ. 1937 มีการประกาศว่าทหารกองทัพแดงที่เคลื่อนไหวอยู่ในแปดมณฑลทางใต้ของจีน – ซึ่งเป็นผู้ที่ไม่ได้เข้าร่วมการเดินทัพทางไกลจะได้เป็นส่วนหนึ่งของกองทัพที่สี่ใหม่ กองทัพที่ใหม่สี่ก่อตั้งขึ้นเมื่อวันที่ 25 ธันวาคม ค.ศ. 1937 ที่ฮั่นโข่ว และย้ายไปยังหนานชางในวันที่ 6 มกราคม ค.ศ. 1938 เมื่อหน่วยแยกต่าง ๆ เริ่มเดินทัพสู่แนวหน้า ในช่วงเริ่มต้น กองทัพที่สี่ใหม่ประกอบด้วยสี่หน่วยแยกและหนึ่งกองพันเฉพาะกิจ มีกำลังพลประมาณหนึ่งหมื่นคน ภายหลังกองทัพได้ย้ายไปยังมณฑลอานฮุย เย่ ถิงดำรงตำแหน่งผู้บัญชาการกองทัพ ส่วนเซี่ยง อิงเป็นรองผู้บัญชาการกองทัพ

ในทางทฤษฎีแล้วมันคือแนวร่วมต่อต้านญี่ปุ่นแต่ในทางปฏิบัติมีความขัดแย้งระหว่างกองกำลังชาตินิยมและคอมมิวนิสต์ ซึ่งทวีความรุนแรงขึ้นในฤดูใบไม้ร่วง ค.ศ. 1940 และบานปลายกลายเป็นเหตุการณ์กองทัพที่สี่ใหม่ อันนำไปสู่การสู้รบเต็มรูปแบบระหว่างกองทัพที่สี่ใหม่และกองกำลังกองทัพปฏิวัติแห่งชาติของก๊กมินตั๋งกระทั่งถึงจุดนั้น การสู้รบส่วนใหญ่เป็นเพียงการรบปะทะ กองทัพได้รับการจัดระเบียบใหม่ทั้งหมดหลังเหตุการณ์ดังกล่าวและยังคงอยู่ในสนามรบอย่างต่อเนื่องกระทั่งสิ้นสุดสงคราม

 ประวัติศาสตร์ 
 ค.ศ. 1937–1938 
ใน ค.ศ. 1938 หน่วยแยกที่ 1, 2 และ 3 เริ่มเดินทัพสู่แนวรบในอานฮุยใต้และเจียงซูใต้ ส่วนหน่วยแยกที่ 4 ได้รับมอบหมายให้อยู่ในอานฮุยเหนือและกลาง เนื่องจากอยู่ในแนวหลังของกองทัพญี่ปุ่น ในแรกกองทัพที่สี่ใหม่จึงไม่ได้กำจัดทหารญี่ปุ่นไปได้มากนัก ส่วนใหญ่แล้วพวกเขามุ่งเน้นไปที่การสร้างฐานและการเกณฑ์ทหารใหม่ หลังญี่ปุ่นยึดอู่ฮั่น กองทัพที่สี่ใหม่ก็ใช้โอกาสนี้ตั้งค่ายกองโจรหลายแห่งในพื้นที่ดังกล่าว

 ค.ศ. 1939–1940 
ใน ค.ศ. 1939 กองทัพญี่ปุ่นหยุดโจมตีกองกำลังชาตินิยมในวงกว้าง กองทัพใหม่ที่สี่ถูกจำกัดให้อยู่ทางใต้ของแม่น้ำแยงซี เพื่อสร้างฐานที่มั่นแห่งใหม่ กองทัพใหม่ที่สี่ส่งหน่วยรบแนวหน้าไปยังเจียงซูเหนือและปะทะกับกองโจรของกองกำลังชาตินิยมในพื้นที่นั้น ใน ยุทธการที่หวงเฉียว กองทัพใหม่ที่สี่ทำลายกองทัพที่ 89 และกองพลที่ 33 ของกองกำลังชาตินิยม กองทัพลู่ที่แปดยังส่งหน่วยแยกที่ 4 จำนวน 12,000 นายไปสนับสนุนกองทัพใหม่ที่สี่ด้วย

 ค.ศ. 1941–1943 
ในเดือนมกราคม ค.ศ. 1941 ในสิ่งที่กลายมาเป็นที่รู้จักในชื่อเหตุการณ์กองทัพที่สี่ใหม่ กองกำลังชาตินิยมล้อมและทำลายกองบัญชาการของกองทัพที่สี่ใหม่เพื่อตอบโต้ ทำให้กองทัพที่สี่ใหม่เสียกำลังพลไปประมาณ 8,000 นาย ผู้บัญชาการของกองทัพที่สี่ใหม่ก็ถูกจับกุมด้วยเช่นกัน พรรคคอมมิวนิสต์จีนออกมาประท้วงอย่างรุนแรงและประกาศจะสร้างกองทัพที่สี่ใหม่ขึ้นใหม่ในเจียงซูเหนือ ในขณะนั้นกองทัพที่สี่ใหม่มีกำลังพลอยู่แล้วเจ็ดกองพลและทหาร 90,000 นาย ระหว่าง  ค.ศ. 1941 ถึง 1943 กองทัพที่สี่ใหม่สู้รบกับญี่ปุ่นเป็นหลักและเสียพื้นที่ฐานบางส่วนของกองทัพไป ด้วยความสูญเสียอย่างหนัก กองพลที่ 6 จึงถูกยุบ

 ค.ศ. 1944–1945 
เนื่องจากขาดแคลนกำลังพล ญี่ปุ่นจึงยุติการโจมตีกองทัพที่สี่ใหม่อย่างจริงจัง การต่อสู้อย่างดุเดือดหลายครั้งปะทุขึ้นอีกครั้งระหว่างกองทัพที่สี่ใหม่และกองกำลังชาตินิยม กองทัพที่สี่ใหม่พยายามตั้งฐานในมณฑลเจ้อเจียงตะวันออก หูหนาน และหูเป่ย์ เมื่อสงครามโลกครั้งที่สองสิ้นสุดลง พวกเขาหยุดปฏิบัติการและถอนตัวออกจากพื้นที่ฐาน ในเวลานั้น กองทัพใหม่ที่สี่มีทหาร 268,000 นาย เพื่อยึดครองภาคตะวันออกเฉียงเหนือของจีนอย่างรวดเร็ว กรรมการการเมือง หวง เค่อเฉิง สั่งการให้กำลังพล 35,000 นายของกองพลที่ 3 ออกจากพื้นที่ฐานของเขา

 ค.ศ. 1946–1947 
ในฤดูร้อน ค.ศ. 1946 สงครามกลางเมืองจีนปะทุขึ้น กองกำลังชาตินิยมเข้าโจมตีกองพลที่ 5 ก่อนและยึดพื้นที่ฐานของกองพลได้สำเร็จ อย่างไรก็ตาม ในเจียงซูกลาง กองพลที่ 1 ของซู่ ยฺวี่ได้รับชัยชนะอย่างปาฏิหาริย์แม้จะมีกำลังพลน้อยกว่าและสามารถกำจัดทหารชาตินิยมได้ถึง 56,000 นาย ต่อมา เนื่องจากขาดแคลนกำลังพล กองพลที่ 1, 2, 4 และ 7 ต้องถอนกำลังไปยังชานตงในฤดูหนาว ค.ศ. 1946 ในเดือนมกราคม ค.ศ. 1947 กองทัพที่สี่ใหม่และภูมิภาคทหารชานตงของกองทัพปลดปล่อยประชาชนถูกรวมเข้าด้วยกันเป็นกองทัพสนามจีนตะวันออก

 กองบัญชาการ 
200px|thumb|อดีตที่ตั้งของกองบัญชาการกองทัพที่สี่ใหม่ในฮั่นโข่ว อู่ฮั่น
กองบัญชาการกองทัพที่สี่ใหม่ () ตั้งอยู่ที่เลขที่ 332-352 ถนนเชิ่งลี่ เขตเจียงอั้น อู่ฮั่น สถานที่แห่งนี้ได้รับการบูรณะโดยรัฐบาลประชาชนอู่ฮั่นใน ค.ศ. 2005水世闿.汉口新四军军部旧址发现记[J].武汉文史资料,2007,(第8期). pp21-27. และเมื่อวันที่ 5 มีนาคม ค.ศ. 2013 ได้รับการขึ้นทะเบียนเป็นแหล่งประวัติศาสตร์และวัฒนธรรมสำคัญแห่งชาติ中华人民共和国中央人民政府. 国务院核定公布第七批全国重点文物保护单位 . 2013-05-03.

 ผู้นำหลัก 
 ตำแหน่งทางทหาร วาระแรก วาระที่สอง วาระที่สาม ผู้บัญชาการ  เย่ ถิง (1938.2 - 1941.1) เฉิน อี้ (1941.2 - 1947.1) รองผู้บัญชาการ เซี่ยง อิง (1938.2 - 1941.1) จาง ยฺหวินอี้ (1941.2 - 1947.1) กรรมการการเมือง ว่าง หลิว เช่าฉี (1941.2 - 1943.11) เหรา ชู่ฉือ (1943.12 - 1947.1) เสนาธิการ จาง ยฺหวินอี้ (1938.2 - 1941.1) ไล่ ฉวนจู (1941.2 - 1945.12) เฉิน ชื่อฉฺวี (陈士渠, 1946.1 - 1947.1) รองเสนาธิการ โจว จื่อคุน (1938.2 - 1941.1)  ว่าง ยฺเหวียน จ้งซี (袁仲希, 1946.1 - 1947.1) ผู้อำนวยการฝ่ายการเมือง ยฺเหวียน กั๋วผิง (1938.2 - 1941.1) เติ้ง จื่อฮุย (1941.2 - 1945.12) ชู ถง (1946.1 - 1947.1) รองผู้อำนวยการฝ่ายการเมือง เติ้ง จื่อฮุย (1938.2 - 1941.1) ว่าง ถัง เลี่ยง (1946.1 - 1947.1)

 กำลังพล 
 กองโจร 
ทหารส่วนใหญ่ในกองทัพที่สี่ใหม่เป็นอดีตกองโจรของ กองทัพแดงจีน ขณะที่บางส่วนมาจากกองทัพลู่ที่แปด ประสบการณ์จากสงครามกลางเมืองจีนทำให้พวกเขาสามารถขยายกำลังพลได้อย่างรวดเร็วในช่วงต้นสงครามจีน–ญี่ปุ่นครั้งที่สอง ตลอดระยะเวลาแปดปีของสงคราม นายทหารที่มีความสามารถโดดเด่นมักได้รับการเลื่อนตำแหน่งอย่างรวดเร็ว ตัวอย่างเช่น นายพลจาง อ้ายผิง ซึ่งใน ค.ศ. 1934 เป็นเพียงผู้บังคับกองพันในกองทัพแดงจีน แต่ก็ได้รับตำแหน่งผู้บัญชาการกองพลของกองทัพที่สี่ใหม่ภายใน ค.ศ. 1945

 การศึกษาทางทหาร 
ด้วยการขยายขนาดกองทัพอย่างรวดเร็ว นายทหารชั้นผู้น้อยและนักเรียนที่ได้รับการเกณฑ์มาใหม่จำนวนมากจำเป็นต้องได้รับการฝึกอบรม เนื่องจากขาดแคลนครู กองทัพลู่ที่แปดได้ส่งครูฝึกทหารหลายร้อยนายไปยังกองทัพที่สี่ใหม่ในสองโอกาสแยกกัน ตั้งแต่ ค.ศ. 1940 ถึง 1942 กองทัพที่สี่ใหม่ได้สร้างและตั้งโรงเรียนฝึกทหารหกแห่งในสนามรบ โรงเรียนฝึกทหารเหล่านี้ถูกเรียกรวมกันว่าเป็นสาขาของมหาวิทยาลัยการทหารและการเมืองต่อต้านญี่ปุ่น
 โรงเรียน ผู้อำนวยการ วันที่ก่อตั้ง สังกัด จำนวนคาบเรียน จำนวนนักเรียน โรงเรียนสาขาที่ 4 เผิง เสฺว่เฟิง 1940.3 กองพลที่ 4 7 5000 โรงเรียนสาขาที่ 5 เฉิน อี้ 1940.11 กองพลที่ 3 4 3000 โรงเรียนสาขาที่ 8 จาง ยฺหวินอี้ 1941.5 กองพลที่ 2 4 3000 โรงเรียนสาขาที่ 9 ซู่ ยฺวี่ 1942.5 กองพลที่ 1 5 3300 โรงเรียนสาขาที่ 10 หลี่ เซียนเนี่ยน 1942.2 กองพลที่ 5 5 5000 โรงเรียนสาขาที่ 10 (อานฮุย) ถาน ซีหลิน 1945.3 กองพลที่ 7 1 600

 การจัดองค์การ 
ในสามปีแรกของการก่อตั้ง กองทัพที่สี่ใหม่ปฏิบัติการอย่างเป็นอิสระโดยมีกรมทหารเป็นหน่วยพื้นฐาน หลังเหตุการณ์กองทัพที่สี่ใหม่ กองทัพได้รับการจัดระเบียบใหม่เป็นเจ็ดกองพลและสิบเก้ากองพลน้อย

 ค.ศ. 1938 
ในฤดูใบไม้ผลิ ค.ศ. 1938 กองโจรที่รอดชีวิตของกองทัพแดงจีนทางใต้ได้รับการจัดตั้งเป็นสี่หน่วยแยกของกองทัพที่สี่ใหม่
 หน่วยแยก ผู้บัญชาการ ลำดับการรบ ผู้บัญชาการ กำลังพลหน่วยแยกที่ 1 เฉิน อี้ กรมที่ 1 ฟู่ ชิวเทา 2300 กรมที่ 2 หน่วยแยกที่ 2 จาง ติ่งเฉิง กรมที่ 3  1800 กรมที่ 4 หลู เชิ่งหน่วยแยกที่ 3 จาง ยฺหวินอี้ กรมที่ 5 เหรา โฉ่วคุน 2100 กรมที่ 6 เย่ เฟย์หน่วยแยกที้ 4  กรมที่ 7 หยาง เค่อจื้อ (杨克志) 3100 กรมที่ 8 โจว จฺวิ้นหมิง (周骏鸣) กรมที่ 9 กู้ ชื่อตัว (顾士多) กรมปืนพก 

 ค.ศ. 1941 
หลังเหตุการณ์กองทัพที่สี่ใหม่ กองทัพที่สี่ใหม่ได้รับการสร้างขึ้นใหม่ในเดือนมกราคม ค.ศ. 1941
 กองพล ผู้บัญชาการ ลำดับการรบ ผู้บัญชาการ กำลังพลกองพลที่ 1 ซู่ ยฺวี่ กองพลน้อยที่ 1 เย่ เฟย์ 12000 กองพลน้อยที่ 2  กองพลน้อยที่ 3 เถา หย่งกองพลที่ 2 จาง ยฺหวินอี้ กองพลน้อยที่ 4  18000 กองพลน้อยที่ 5  กองพลน้อยที่ 6 ถาน ซีหลินกองพลที่ 3 หฺวาง เค๋อเฉิง กองพลน้อยที่ 7 เผิง หมิงจื้อ 20000 กองพลน้อยที่ 8 เถียน โฉ่วเหรา (田守饶) กองพลน้อยที่ 9 จาง อ้ายผิงกองพลที่ 4 เผิง เสฺว่เฟิง กองพลน้อยที่ 10 หลิว เจิ้น 15000 กองพลน้อยที่ 11 เถิง ไห่ชิง (腾海清) กองพลน้อยที่ 12 กองพลที่ 5 หลี่ เซียนเนี่ยน กองพลน้อยที่ 13  14000 กองพลน้อยที่ 14   กองพลน้อยที่ 15 กองพลที่ 6 ถาน เจิ้นหลิน กองพลน้อยที่ 16  8000 กองพลน้อยที่ 18 เจียง เว่ย์ชิงกองพลที่ 7 จาง ติ่งเฉิง กองพลน้อยที่ 19  3000 อื่น ๆ  กองพลน้อยอิสระ เหลียง ซิงชู 1000

 ค.ศ. 1945 
ในปลายสงครามโลกครั้งที่สอง กองทัพที่สี่ใหม่เติบโตขึ้นจนมีกำลังพล 268,000 นาย
 กองพล ผู้บัญชาการ ลำดับการรบ ผู้บัญชาการ กำลังพล ภูมิภาคทหารเจียงซูและเจ้อเจียง ซู่ ยฺวี่ หน่วยแยกที่ 1  26000 หน่วแยกที่ 2  หน่วแยกที่ 3 หน่วยแยกที่ 4  พื้นที่ย่อยทหารที่ 1  พื้นที่ย่อยทหารที่ 2  พื้นที่ย่อยทหารที่ 3  ภูมิภาคทหารเจียงซูกลาง  พื้นที่ย่อยทหารที่ 1  11000 พื้นที่ย่อยทหารที่ 3  พื้นที่ย่อยทหารที่ 4 หลู เชิ่ง พื้นที่ย่อยทหารที่ 5  พื้นที่ย่อยทหารที่ 6 เปา โฮ่วชาง กองพลน้อยฝึกสอน หลิว เฟย์กองพลที่ 2  ภูมิภาทหารแม่น้ำหวยใต้   กองพลน้อยที่ 4  40000 กองพลน้อยที่ 5  กองพลน้อยที่ 6  พื้นที่ย่อยทหารลู่ตะวันออก กองพลที่ 3  ภูมิภาคทหารเจียงซูเหนือ หฺวาง เค่อเฉิง กองพลน้อยที่ 7 เผิง หมิงจื้อ 50000 กองพลน้อยที่ 8  กองพลน้อยที่ 10 หลิว เจิ้น กองพลน้อยอิสระ กองพลที่ 4  ภูมิภาคทหารแม่น้ำหวยเหนือ จาง อ้ายผิง กองพลน้อยที่ 9 เถิง ไห่ชิง (腾海清) 50000 กองพลน้อยที่ 11 จาง เจิ้น กองพลน้อยที่ 12 กองพลที่ 5  ภูมิภาคทหารเหอเป่ย์ อานฮุยและหูหนาน หลี่ เซี่ยนเนี่ยน กองพลน้อยที่ 13  47000 พื้นที่ย่อยทหารที่ 1  พื้นที่ย่อยทหารที่ 2 หวัง ไห่ชาน พื้นที่ย่อยทหารที่ 3 เฮ่อ ปิ่งเหยียน พื้นที่ย่อยทหารที่ 4  พื้นที่ย่อยทหารที่ 5  พื้นที่ย่อยทหารที่ 6  พื้นที่ย่อยทหารเหอหนานกลาง  พื้นที่ย่อยทหารหูเป่ยใต้ จาง ถี่เสฺว กองบัญชาการหูเป่ย์และอานฮุย หฺวาง ชื่อเต๋อ (黄世德)กองพลที่ 7  ภูมิภาคทหารแม่น้ำว่านเจียง ถาน ซีหลิน กองพลน้อยที่ 19  27000 พื้นที่ย่อยทหารอานฮุยใต้  พื้นที่ย่อยทหารหานเหอ 

ดูเพิ่ม
หออนุสรณ์กองทัพที่สี่ใหม่

 อ้างอิง 

พร้อมกองทัพลู่ที่แปด25 สิงหาคม ค.ศ. 1937 – 1 พฤศจิกายน ค.ศ. 1948

 Smedley, Agnes. Battle Hymn of China. Alfred A. Knopf, 1943.


04
หมวดหมู่:กองทัพที่นำโดยพรรคคอมมิวนิสต์จีนในสงครามโลกครั้งที่สอง
หมวดหมู่:องค์การทหารที่เกี่ยวข้องกับพรรคคอมมิวนิสต์จีน